La manipulació d'amiant o de materials amb amiant pot provocar la inhalació, sense que la persona en sigui conscient, de fibres d'amiant, que poden produir diverses malalties.
Algunes d'elles són benignes, com les berrugues cutànies que es formen al voltant de les fibres d'amiant incrustades a la pell; d'altres malalties produïdes per l'amiant són progressives i invalidants, com l'asbestosi i diferents tipus de càncer.
Els treballs que suposin la manipulació d'amiant o de materials amb amiant només els poden dur a terme empreses especialitzades.
Aquestes empreses han d'estar inscrites al Registre d'Empreses amb Risc d'Amiant (RERA) del Departament de Treball, Afers Socials i Famílies i complir una sèrie de requisits.
Així, han de disposar d'un pla de treball, aprovat per l'autoritat laboral, on es recullin totes les mesures de prevenció que cal adoptar tant per protegir els treballadors i treballadores que manipulen l'amiant o els materials amb amiant, com la població que envolta el lloc on es fan els treballs.
No, els residus d'amiant no es poden llançar als sacs de recollida de runa.
Segons el Catàleg Europeu de Residus (CER) tots els residus que continguin amiant estan considerats perillosos (especials).
Això implica que s'han de recollir separadament de la resta de residus i s'han d'embalar i etiquetar.
El Catàleg de residus de Catalunya estableix que tots els tipus de residus amb amiant han d'anar a dipòsits controlats de classe III (especials).
Per a més informació cal adreçar-se a l'Agència de Residus de Catalunya: http://residus.gencat.cat/ca/inici/
El Departament de Treball, Afers Socials i Famílies desaconsella doblar –cobrir– les cobertes de fibrociment superposant sobre elles cobertes metàl·liques o d'altres materials.
La Instrucció 4/2010 de la Direcció general de Relacions Laborals detalla els motius pels quals no és recomanable aquesta pràctica:
Si malgrat aquesta recomanació una empresa, prèviament inscrita en el RERA, pretén doblar una coberta de fibrociment de la qual aparentment no es desprenen fibres d'amiant, ha de sol·licitar a l'Autoritat laboral l'aprovació d'un pla de treball, ja que la normativa obliga a presentar aquest pla per a qualsevol operació i activitats en què els treballadors estiguin exposats a fibres d'amiant o a materials que en continguin, o siguin susceptibles d'estar-hi exposats.
En el cas específic de les operacions de doblar cobertes el pla de treball, a banda del seu contingut general, ha d'incloure els elements següents:
No s'observa cap impediment perquè una empresa de la Unió Europa pugui realitzar a Catalunya els treballs inclosos en l'àmbit d'aplicació del Reial decret 396/2006.
Cal tenir present que els treballadors d'aquestes empreses han de dur a terme una prestació de serveis temporals a Espanya i, en conseqüència, aquest desplaçament s'ha d'executar segons el que disposa la Llei 45/1999, de 29 de novembre, sobre el desplaçament de treballadors en el marc d'una prestació de serveis transnacionals.
Igualment, durant el període de desplaçament, aquestes empreses han de complir les condicions de treball que preveu la legislació espanyola, entre les quals hi ha les referides a la prevenció de riscos laborals, tant en relació amb la normativa general com amb l'específica, i per tant, és evident que el Reial decret 396/2006 és d'aplicació en la seva totalitat.
En concret, en relació amb l'obligació d'inscripció en el RERA, que recull l'article 17 del Reial decret esmentat, i considerant que l'empresa pugui no disposar d'instal·lacions a Espanya, sembla lògic que la inscripció es faci en el territori en què s'hagi d'executar el treball.
En conclusió, una empresa de la Unió Europea que vulgui realitzar a Catalunya els treballs inclosos a l'àmbit d'aplicació del Reial decret 396/2006 s'ha d'inscriure davant l'autoritat laboral del territori en què vagi a realitzar el primer treball, i també ha de presentar davant d'aquest mateix organisme els corresponents plans de treball i remetre-hi la documentació que preveu el Reial decret 396/2006.